**Aşteptarea**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În coada de secundã ce aşteaptã

sã-mi creascã aripi ca în propriul vis,

am sã aștept explozia din faptã

sã mã desprind de frica de abis.

De-ar fi sã cad în îngheţate focuri,

sã fiu cãrbune pentru al meu pãcat

cã mi te-am vrut vâltoare în galopuri

fãrã sã ştiu cã drumul ţi-e blocat,

Voi arde pân' la ultima trãire

sã-ţi scriu spre cer cu focuri de alint

cât îmi lipseşte calda ta iubire

şi cât de-aproape, încă, mi te simt.

Dar am sã pun cãpãstru la durere,

Singuratãţii bice îi voi da

Şi aripi îmi vor creşe din cãdere,

Iar ţelul meu va fi fiinţa ta.

Şi voi ajunge, colo, lânga tine,

Sã-mi completez al inimii atlas

cu piscul unui dor fãrã suspine

ce seamãnã cu dulcele tãu glas.

Încã aud o ultimã povaţã

pe care mi-ai întins-o în trecut

Cãci, zi de zi, dreptatea te învaţã

doar cum sã cazi de-încerci a o fi vrut.

Dar te întreb, cãzut într-o mirare:

Cum de-ai zburat spre locul hãrãzit

când ştiu c-ai fost izvorul de splendoare

ce-a pus Dreptãţii alb în colorit?

Cum nu ţi-a fost a inimii cãldurã

o margine de foc şi zăcãmânt

ce-ar fi putut sã-ţi ia din anvergurã

ca sã-mi rãmâi alãturi pe Pãmânt?

Ei ţi-au pitit secretul printre luturi,

Dar nu-i nimic, voi şti sã îl gãsesc

Cãci rãscolesc doritele trecuturi

în care te-am iubit şi te iubesc.

De caut pirostrii la cele gânduri

ce fierb adânc în conştiinta mea,

Ştiu c-ai atins celestele intrânduri

Şi simt cã încã sunt în paza ta.

Asa cã stau, avid de aşteptare,

sã-mi creascã aripi, ca în propriul vis,

Sã-mi împlinesc a zborului urcare

lipsit fiind de frica de abis.